62020TJ0570_INF
Απόφαση του Γενικού Δικαστηρίου (τέταρτο τμήμα) της 26ης Ιανουαρίου 2022 – Kedrion κατά EMA
(Υπόθεση T‑570/20)
«Πρόσβαση στα έγγραφα – Κανονισμός (ΕΚ) 1049/2001 – Συλλογή και επεξεργασία του πλάσματος – Κύριο αρχείο πλάσματος – Άρνηση πρόσβασης – Εξαίρεση σχετική με την προστασία των εμπορικών συμφερόντων τρίτου – Εσφαλμένος καθορισμός του αντικειμένου της αίτησης – Η άρνηση της πρόσβασης πρέπει να στηρίζεται σε ειδικούς και συγκεκριμένους λόγους»
1.
Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Προστασία των εμπορικών συμφερόντων τρίτου – Άρνηση προσβάσεως λόγω εσφαλμένου καθορισμού του αντικειμένου της αιτήσεως – Δυνατότητα χορήγησης μερικής πρόσβασης στα έγγραφα
(Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 2, 1η περίπτωση)
(βλ. σκέψεις 36, 37, 49)
2.
Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Πεδίο εφαρμογής – Αίτηση προσβάσεως για την αναζήτηση σε βάσεις δεδομένων – Εμπίπτει – Όρια
(Κανονισμός 1049/2001 του Ευρωπαϊκού Κοινοβουλίου και του Συμβουλίου)
(βλ. σκέψεις 41-45)
3.
Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Υποχρέωση αιτιολογήσεως – Περιεχόμενο – Η άρνηση της προσβάσεως πρέπει να στηρίζεται σε ειδικούς και συγκεκριμένους λόγους
(Άρθρο 296 ΣΛΕΕ· κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρα 4 και 8 § 1)
(βλ. σκέψεις 55, 56, 60, 65, 89, 100)
4.
Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο – Θεραπεία της ανεπαρκούς αιτιολογήσεως κατά τη διάρκεια της ένδικης διαδικασίας – Προϋποθέσεις – Εξαιρετικές περιστάσεις
(Άρθρο 296 ΣΛΕΕ)
(βλ. σκέψεις 108, 109)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως του EMA της 10ης Ιουλίου 2020 με την οποία απορρίφθηκε η αίτηση της προσφεύγουσας περί προσβάσεως στον κατάλογο των κέντρων συλλογής και επεξεργασίας αίματος που περιέχεται στο κύριο αρχείο πλάσματος της φαρμακευτικής εταιρίας Takeda.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του Ευρωπαϊκού Οργανισμού Φαρμάκων (EMA) της 10ης Ιουλίου 2020 με την οποία απορρίφθηκε η αίτηση της Kedrion SpA περί προσβάσεως στον κατάλογο των κέντρων συλλογής και επεξεργασίας αίματος που περιέχεται στο κύριο αρχείο πλάσματος της φαρμακευτικής εταιρίας Takeda.
2)
Ο EMA φέρει τα δικαστικά του έξοδα καθώς και τα έξοδα στα οποία υποβλήθηκε η Kedrion.
3)
Η Baxter AG και η Baxter Manufacturing SpA φέρουν εκάστη τα δικά της δικαστικά έξοδα.